cyanic-selkie/wikianc huggingface dataset:
Madinah al-Munawwarah
Madinah selepas kewafatan Muhammad
Di bawah pemerintahan Khulafa al-Rasyidin, empayar Islam berkembang dengan pantas sehinggakan tentera Islam berjaya menakluk kota-kota yang penting seperti Damsyik, Baitulmuqaddis, Iskandariah, dan Baghdad. Selepas kematian khalifah keempat Khulafa al-Rasyidin iaitu Saidina Ali bin Abi Talib, Muawiyyah yang pada ketika itu merupakan gabenor Damsyik mengubah pusat pemerintahan kerajaan Islam ke Damsyik. Beliau kemudiannya menubuhkan dan mengasaskan Kerajaan Ummaiyyah. Kota Madinah kemudiannya hanya menjadi pusat keagamaan sahaja daripada menjadi pusat politik.
Bandar ini menjadi taklukan pemerintah-pemerintah lain seperti Mamluk pada abad ke-13 dan kemudiannya Empayar Uthmaniyah pada 1517.
Pada tahun 1924, Madinah yang sudah lama berada di bawah kekuasaan Uthmaniyah jatuh ke tangan Ibnu Saud yang kemudiannya menjadi Raja Arab Saudi.
Geografi
Kota Madinah terletak di kawasan barat laut Arab Saudi, yakni di kawasan Hijaz, kira-kira 250 km di timur Laut Merah 620 meter di atas paras laut. Keluasan Madinah ialah kira-kira 50 kilometer persegi.
Madinah terletak di kawasan persimpangan tiga buah lembah iaitu Lembah Aql, Lembah Aqi' dan Lembah Himd.
Uhud ialah gunung utama Madinah yang terletak di utara pusat bandar yang lazimnya terdiri daripada batuan granit merah. Gunung ini mempunyai kepentingan dalam Islam; gunung ini serta Jabal Ramah ("Bukit Pemanah") yang berdekatan ialah tempat berlakunya peritstiwa Perang Uhud, dan gunung ini dijadikan subjek dalam beberapa hadis.
Selain itu, gunung-gunung lain di Madinah termasuklah Gunung Haji di barat bandar, Gunung Sala' di barat laut dan Gunung 'Ir di kawasan selatan.
Geologi
Kebanyakan kawasan Madinah terletak di suatu kaviti berbentuk segi empat yang terbentang ke arah selatan dan dilitupi oleh batuan basalt di kawasan barat, timur dan selatan Madinah. Selain itu, terdapat formasi geologi yang ditarikhkan hingga zaman pra-Kambria. Tanah di Madinah lazimnya terdiri daripada pasir, lanau, aluvium dan tanah liat. Secara umumnya, tanah di selatan Madinah lebih subur berbandingkan kawasan utara.
Iklim
Madinah memiliki iklim gurun panas. Madinah memiliki suhu persekitaran yang amat panas ketika musim panas dengan suhu purata 43 °C ketika siang dan 29 °C ketika malam. Musim sejuk di Madinah adalah lebih sederhana dengan julat suhu antara 12 °C ketika malam ke 25 °C ketika siang. Madinah hampir tidak memiliki hujan langsung; hujan di Madinah lazim berlaku antara bulan November dengan Mei.
Demografi
Jumlah penduduk Madinah setakat 2018 dicatat sebanyak 2,188,138 orang dengan peningkatan tahunan 50,800 orang penduduk yang membawa kepada pertumbuhan jumlah penduduk tahunan sebanyak 2.32%.
Udara
Lapangan Terbang Antarabangsa Putera Mohammad Bin Abdulaziz (IATA: MED, ICAO: OEMA) ialah lapangan terbang utama Madinah yang terletak kira-kira 15 kilometer dari pusat bandar. Lapangan terbang ini serta Lapangan Terbang Antarabangsa Raja Abdulaziz di Jeddah menguruskan kedatangan jemaah ketika musim haji. Lapangan terbang ini menguruskan kira-kira 8.145 juta penumpang pada 2018, menjadikan lapangan terbang ini sebagai lapangan terbang keempat tersibuk di Arab Saudi.
Rel
Madinah ialah salah satu terminal bagi Kereta Api Berkelajuan Tinggi Haramain, sebuah laluan kereta api berkelajuan tinggi yang menghubungkan bandar ini dengan Makkah dan Jeddah. Laluan ini dibuka pada 2018 dan dijangka mengangkut sekurang-kurangnya 50 juta orang penumpang.
Bas
Sistem pengangkutan bas Madinah diasaskan pada 2012 oleh pihak pentadbiran bandar. Sistem ini merangkumi sepuluh buah laluan yang menghubungkan kawasan-kawasan Madinah dengan Masjid Nabawi dan pusat bandar, dan mengangkut kira-kira 200 ribu orang penumpang setiap hari. Pada 2017, pihak pentadbiran Madinah telah melancarkan sistem bas persiaran yang merangkumi dua buah laluan yang membawa penumpang ke 11 buah destinasi termasuk Masjid Nabawi.
Masjid
Masjid Quba dibina oleh Rasulullah s.a.w. ketika perjalanan hijrahnya dan disifatkan sebagai masjid terawal dalam sejarah Islam. Masjid al-Qiblatain ialah masjid berlakunya peristiwa perubahan kiblat dari Masjid Al-Aqsa ke Kaabah. Masjid Tujuh ialah sekumpulan enam buah masjid yang terletak di kawasan selatan Gunung Sala' yang menjadi tempat berlakunya Perang Ahzab.
Muzium
Muzium Al-Madinah memiliki koleksi sejarah dan warisan Madinah seperti koleksi arkeologi, galeri visual dan gambar-gambar. Muzium ini juga terdiri daripada Muzium Laluan Kereta Api Hejaz.
Tempat tarikan lain
Kawasan Uhud yang menjadi kawasan peristiwa Perang Uhud kini dijadikan sebuah dataran yang termasuk Jabal Ramah, Makam Syuhada dan Masjid Syuhada Uhud yang dibina pada 2017.
Pusat Percetakan al-Quran al-Malik Fahd yang ditubuhkan pada 1985 ialah kilang percetakan Al-Quran terbesar di dunia dan memiliki kira-kira 1,100 orang pekerja. Laporan menyatakan bahawa kira-kira 400 ribu orang pengunjung melawat pusat ini setiap tahun.
Pendidikan tinggi
Universiti Islam Madinah ialah universiti tertua Madinah yang ditubuhkan pada 1961. Universiti ini hanya dikhaskan kepada golongan Muslim lelaki.
Universiti Taibah ialah sebuah universiti awam yang ditubuhkan pada 2003 melalui penggabungan Universiti Raja Abdulaziz dan Universiti Imam Muhammad bin Saud. Universiti ini mendapat kedudukan ketiga dalam senarai universiti terbaik oleh Kementerian Pendidikan Arab Saudi pada 2019.
Bacaan lanjutan
Medina
Sekolah Kebangsaan Seri Perlis
Sekolah Kebangsaan Seri Perlis atau nama ringkasnya SK Seri Perlis, merupakan sebuah Sekolah kebangsaan yang terletak di Jalan Raja Syed Alwi,.
Pada 2009, Sekolah Kebangsaan Seri Perlis memiliki 225 pelajar lelaki dan 189 pelajar perempuan, menjadikan jumlah keseluruhan murid seramai 414 orang. Ia mempunyai seramai 31 orang guru.2009
Sejarah
Sekolah Kebangsaan Seri Perlis, beralamat di 358, Jalan Raja Syed Alwi, 01000 Kangar, Perlis bermula dengan penubuhan sebuah sekolah iaitu, Sekolah Melayu Perempuan Kangar yang didirikan oleh kerajaan negeri Perlis pada tahun 1344 H bersamaan dengan tahun Masihi 1924. Sekolah ini pada awal penubuhannya merupakan sekolah perempuan yang kedua di negeri Perlis selepas Sekolah Melayu Perempuan Arau.
Pada peringkat awal penubuhannya, Sekolah Melayu Perempuan Kangar di bina di Jalan Stesen sehingga tahun 1949. Kemudian berpindah pula ke Sekolah Melayu Lelaki Kangar ( sessi petang ) di Jalan Penjara, iaitu di tapak Jabatan Pelajaran Perlis sekarang. Keadaan ini berlarutan sehingga ke tahun 1953.
Mahayana
Mahayana (महायान, mahāyāna "Perantara Besar") ialah satu daripada dua aliran utama agama Buddha, selain Theravada. Di kalangan para pengikutnya, "Mahayana" juga memaksudkan tahap motivasi atau kesedaran rohani yang berasaskan bodhicitta, iaitu cita-cita mulia untuk mencapai kesedaran (makrifat ) bukan sahaja untuk diri sendiri, bahkan juga demi kesejahteraan segala makhluk berperasaan. Meskipun pergerakan Mahayana dikatakan berasal dari ajaran Gautama Buddha, namun sesetengah ilmuwan percaya asalnya adalah di India pada abad pertama Masihi, tidak pun abad pertama SM. Mereka percaya bahawa Mahayana mencapai arus perdana di India pada abad ke-5 M, kerana ketika itulah prasasti Mahayana mula wujud dalam catatan epigrafi di India. Sebelum abad ke-11 M (ketika Mahayana masih berleluasa di India), Sutra Mahayana masih tengah disemak; oleh itu timbulnya pelbagai versi berbeza yang diterbitkan dari sutra yang sama itu. Versi-versi berlainan ini tak ternilai bagi para ilmuwan yang hendak membina semula sejarah aliran Mahayana. Sepanjang sejarahnya, aliran Mahayana tersebar ke seluruh Asia Dalam dan Asia Timur, di mana terbentuknya dua lagi cabang utama, iaitu agama Buddha Tibet (di Tibet, Mongolia, dan kawasan Himalaya); dan agama Buddha Asia Timur (di China, Jepun, Korea, dan Vietnam). Antara "aliran-aliran" utama dalam agama Buddha Asia Timur termasuk Jingtu, Tientai, Huayan, dan Zen.
Sekolah Kebangsaan Seri Perlis
Sejarah
Pada tahun 1954 Sekolah Melayu Perempuan Kangar mulai menggunakan bangunan baru yang terletak di Jalan Raja Syed Alwi, iaitu tapak sekarang ini yang di waktu itu hanya terdapat sebuah bangunan sahaja. Pada masa ini terdapat sepuluh blok termasuk Bilik Pemulihan, Makmal Komputer dan Bangunan Kelab Bola Baling. Walau bagaimanapun blok surau sekolah dan bilik bacaan dirobohkan.
Mahayana
Doktrin
Tidak banyak yang boleh dipastikan mengenai agama Buddha beraliran Mahayana, apatah lagi bentuk aslinya di India, selain amalan agama Buddha di China, Vietnam, Korea, Tibet, dan Jepun adalah berasaskan Mahayana. Mahayana boleh disifatkan sebagai pelbagai ajaran berikatan longgar, yang mampu mengandungi pelbagai gagasan bercanggahan yang ditemui antara ajaran-ajaran berlainan tersebut.
Sekolah Kebangsaan Seri Perlis
Sejarah
Sekolah ini telah diasaskan oleh Allahyarham Che Mat bin Haji Kassim, seorang pegawai polis berpangkat Chief of Police Perlis bersama-sama dengan Allahyarham Megat Putih bin Haji Abdullah.
Mahayana
Doktrin
Mahayana ialah sebuah struktur keagamaan dan falsafah yang besar, yang merangkumi kepercayaan menyeluruh yang bercirikan penerimaan sutra Mahayana baru selain kitab Āgama yang terdahulu, serta peralihan dalam tujuan dan konsep asas agama Buddha. Aliran Mahayana dilihat sebagai semakin mendalami Dharma Buddha. Pengikut ajaran Mahayana cenderung melihat sutra-sutra Mahayana sebagai lebih bermanfaat dari segi rohani berbanding pendekatan bukan Mahayana terhadap Dharma. Oleh itu, Srimala Sutra mengakui bahawa Buddha pernah berkata bahawa ketaatan kepada Mahayana memang lebih unggul dari segi kemurniannya berbanding mengikut jalan Sravaka atau Pratyekabuddha.
Sekolah Kebangsaan Seri Perlis
Sejarah
Perasmian sekolah ini telah berlangsung pada 29 April 1954 oleh D. Y. M. M. Tuanku Raja Perlis.
Mahayana
Doktrin
thumb|Lukisan [[Thanka Buddha Amithaba dalam agama Buddha Tibet.]] Aliran Mahayana kurang menekankan gagasan pembebasan dari sengsara dan pengecapan Nirvana yang ditemui dalam aliran agama Buddha terawal. Prinsip-prinsip asas doktrin Mahayana mengetengahkan kebarangkalian pembebasan segala makhluk hidup dari sengsara (maka "perantara besar" namanya) serta kewujudan Buddha-Buddha dan Bodhisattva yang menjelmakan "sifat Buddha". Sesetengah aliran Mahayana meringkaskan pengungkapan kepercayaan dengan membolehkan takhlisan diperoleh melalui pengampunan Buddha Amitabha (अमिताभ) dengan membaca mantera kepada Amitabha dengan penuh kepercayaan dan ketaatan. Gaya hidup ketaatan Buddha ini paling banyak ditekankan oleh aliran Jingtu serta banyak menyumbang kepada kejayaan penyebaran Mahayana di Asia Timur, di maan unsur-unsur rohani selama ini bergantung pada dikir Buddha, dalam bentuk mantra atau dharani; pembacaan sutra Mahayana dan kebatinan. Dalam agama Buddha Cina, kebanyakan sami dan orang biasa mengamalkan aliran Jingtu, dan ada di kalangan mereka yang menggabungkannya dengan Chan (Zen).
Sekolah Kebangsaan Seri Perlis
Sejarah
Antara tahun 1973 hingga 1974 murid-murid sekolah ini telah di pindahkan ke Sekolah Kebangsaan  Dato’ Wan Ahmad kerana bangunan sekolah ini dijadikan Pusat Latihan Guru dan kampus sementara Institut Teknologi Mara Cawangan Perlis yang sekarang sedang beroperasi di Arau. Pada awal tahun 1975 murid-murid sekolah ini ditempatkan semula di bangunan asal iaitu di Jalan Raja Syed Alwi. Nama Sekolah Melayu Perempuan Kangar kemudiannya telah ditukar kepada nama Sekolah Kebangsaan Seri Perlis yang kekal sehingga ke hari ini.
Mahayana
Doktrin
Kebanyakan aliran Mahayana percaya akan wujudnya sehimpunan separa dewa iaitu Bodhisattva (बोधिसत्त्व) mengabdikan diri mereka kepada kecemerlangan diri, pengetahuan mutlak, dan pentakhlisan segala manusia dan makhluk berperasaan yang lain (haiwan, syaitan, separa dewa, dsb.). Zen ialah cabang Mahayana yang tidak berapa menekankan kewujudan Bodhisattva, sebaliknya memberi tumpuan kepada aspek-aspek meditasi dalam agama. Dalam fahaman Mahayana, Buddha dipandang sebagai wujudan tertinggi dan mutlak yang sentiasa berada bila-bila masa, dalam segala makhluk, dan di mana-mana sahaja, manakala Bodhisattva pula melambangkan gagasan kecemerlangan kemuliaan sejagat.
Sekolah Kebangsaan Seri Perlis
Sejarah
Mulai 3 Disember 1992 murid-murid Tahun Satu telah memulakan persekolahan mereka di sekolah berlainan iaitu Sekolah Kebangsaan Jalan Raja Syed Alwi yang menumpang di sekolah ini di sessi petang.
Mahayana
Doktrin
Jadi secara amnya, agama Buddha Mahayana boleh disifatkan dengan:
Fahaman Mahayana “kefalsafahan” pula cenderung tertumpu ke arah tiga ciri-ciri utama (sarwajagat, kesedaran, belas kasihan) dan adakalanya sifat Buddha, tanpa menunjukkan minat terhadap kepercayaan ghaib, manakala Mahayana “ketaatan” pula banyak menumpukan kepada pentakhlisan di alam lain (cth. sutra Sukhavati).
Sekolah Kebangsaan Seri Perlis
Sejarah
Peredaran masa mengubah segala-galanya, mulai bulan Ogos 2009 dua blok bangunan baru empat tingkat mula dibina di sekolah ini. Penyerahan keseluruhan bangunan baharu bulan November 2011.
Laluan Kemasyhuran Hollywood
Ciri
Laluan Kemasyhuran memanjang ke barat di Hollywood Boulevard dari Lebuh Gower dan dari selatan di Lebuh La Brea ke utara di Jalan Vine di antara Jalan Yucca dan Sunset Boulevard. Panjang Laluan Kemasyhuran ini hampir 5.6 km untuk perjalanan pergi balik. Kedudukan untuk bintang tertentu adalah kekal, melainkan jika ia terpaksa dipindahkan kerana terdapat pembinaan berdekatan atau alasan lain.
Setiap bintang terdiri daripada bintang merah muda berbucu lima berbingkaikan gangsa. Di dalam bintang merah muda adalah nama ditempa dalam gangsa, sementara di bawahnya pula lambang gangsa bulat yang menunjukkan kategori penerima bintang. Lambang-lambang tersebut ialah:
Empat lambang pertama adalah lambang asal pada 1950-an dan 60-an; lambang untuk teater hanya ditambah pada tahun 1984. Terdapat beberapa pengecualian seperti lambang bangunan bagi bintang Disneyland, dan Mohor Agung Hollywood bagi datuk bandar Hollywood Johnny Grant. Bekas datuk bandar Los Angeles pula mempunyai bintang berlambang mohor bagi bandar Los Angeles.
Penamaan calon dihantar setiap tahun menjelang 31 Mei, dan jawatankuasa Laluan Kemasyhuran Hollywood berjumpa pada bulan berikutnya untuk memilih nama-nama yang akan diabadikan. Upacara penganugerahan bintang dibuka kepada orang ramai dan sebelum ini dipimpin oleh datuk bandar Hollywood Johnny Grant sebelum beliau meninggal dunia pada tahun 2008.
Saujon
Saujon ialah komun di jabatan Charente-Maritime di barat-daya Perancis.
Nicholas Berg
Nicholas Berg (2 April 1978 - 7 Mei 2004), merupakan seorang ahli perniagaan Amerika Syarikat yang sedang cuba mendapatkan peluang kerja di ketika penaklukan Iraq oleh Amerika Syarikat. Nicholas Berg atau Nick Berg telah ditangkap oleh pejuang Islam Iraq dan dipenggal kepalanya oleh pejuang Islam yang kemungkinannya mempunyai kaitan dengan Al-Qaida pada May 2004. Pembunuhannya dikatakan telah dilakukan kerana membalas penderaan tahanan Iraq oleh tentera Amerika Syarikat di penjara Abu Ghraib. Tindakan ini telah dikecam oleh ramai pemerintah Muslim yang melihat tindakan tersebut sebagai berlawanan dengan undang-undang Islam. Bagaimanapun terdapat pihak yang menyuarakan bahawa pembunuhan Nicholas Berg di dalangi oleh pihak perisikan Israel, Mossad. Lihat Teori pengkomplotan Nicholas Berg.
Berg, berusia 26 ketika meninggal, berasal dari West Chester, Pennsylvania, kawasan perumahan di Philadelphia, Pennsylvania|Philadelphia, di mana dia mempunyai syarikat sendiri, Prometheus Methods Tower Service. Dia memeriksa dan membina semula antena komunikasi, dan sebelumnya pernah bekerja di Kenya dan Ghana untuk projek yang serupa.
Arenthon
Arenthon ialah komun di jabatan Haute-Savoie di wilayah Rhône-Alpes di Perancis.
Katunets
Katunets merupakan sebuah kampung yang terletak di Bulgaria.
Liu Mulang, Long Pahangai, Kutai Barat
Liu Mulang merupakan sebuah kampung di kecamatan Long Pahagai, Kabupaten Kutai Barat, provinsi Kalimantan Timur, Indonesia.
Kampung Setek
Kampung Setek merupakan sebuah kampung yang terletak di Ketereh, dalam negeri Kelantan Darul Naim, iaitu sebuah negeri di utara  Malaysia. Kelantan merupakan sebuah negeri di utara Malaysia, dengan keluasan lebih kurang 14,922 km². Ia terletak di timur laut Semenanjung Malaysia, berhadapan dengan Laut China Selatan, dan bersempadan dengan Provinsi Narathiwat, Thailand. Kelantan ialah sebuah negeri agraria (pertanian) yang mempunyai banyak kawasan tanaman padi dan perkampungan nelayan.
Poskod
Poskod yang digunakan di Kampung Setek, Ketereh, Kelantan adalah 16450.
Frías, Burgos
Frías  merupakan sebuah kawasan perbandaran di Sepanyol di Burgos, di komuniti autonomi Castile dan León.
Sekolah Kebangsaan Kuala Perlis
Sekolah Kebangsaan Kuala Perlis atau nama ringkasnya SK Kuala Perlis, merupakan sebuah Sekolah kebangsaan yang terletak di Jalan Kuala Perlis.
Pada 2018, Sekolah Kebangsaan Kuala Perlis memiliki 373 pelajar lelaki dan 379 pelajar perempuan, menjadikan jumlah keseluruhan murid seramai 859 orang termasuk kelas pra sekolah. Ia mempunyai seramai 73 orang guru dan 17 AKP
Kibō no Tō
Kibō no Tō (Bahasa Jepun: 希望の党, Kibou no Tou, "Parti Harapan") merupakan sebuah parti politik di Jepun yang diasaskan oleh Gabenor Tokyo, Yuriko Koike.
Sejarah
Pada 10 September 2017, Yuichirō Tamaki dipilih sebagai ketua bersama Koike melalui sebuah pilihan raya dalam parti tersebut. Namun, Koike meletak jawatan sebagai presiden parti tidak lama kemudian pada 14 November tersebut kerana prestasi kurang cemerlang parti tersebut pada pilihan raya yang lepas.
Penubuhan DPFP
Pada 7 Mei 2018, Kibō no Tō serta Parti Demokratik bergabung untuk menubuhkan parti baharu, Parti Demokratik Rakyat (DPFP). Ahli-ahli yang masih kekal dalam Kibō no Tō kini diketuai oleh Shigefumi Matsuzawa dalam parti baharu, tetapi masih mengekalkan namanya.
Rancangan "Yurinomics"
Rancangan Yurinomics (ユリノミクス) merupakan sebuah rancangan ekonomi yang dilancarkan oleh Yuriko Koike sebagai pengganti "Abenomics" yang menggariskan beberapa panduan seperti membatalkan rancangan penetapan cukai penggunaan Jepun kepada 10% pada 2019 dan menghapuskan penggunaan tenaga nuklear pada 2030. Selain itu, Koike juga menetapkan rancangan "pendapatan asas" di mana rakyat menerima pendapatan tetap.
12 no Zero
"12 no Zero" (12のゼロ) merupakan sebuah manifesto 12 perkara yang ingin dihapuskan oleh Kibō no Tō di Jepun:
Polisi-polisi lain
Selain itu, Koike dan parti juga menetapkan manifesto-manifesto lain seperti:
Long Pahangai I, Long Pahangai, Kutai Barat
Long Pahangai I merupakan sebuah kampung di kecamatan Long Pahagai, Kabupaten Kutai Barat, provinsi Kalimantan Timur, Indonesia.
Střelice (Daerah Brno-Country)
Střelice merupakan sebuah kampung dan kawasan perbandaran yang terletak di daerah Brno-Country, wilayah Moravia Selatan, Republik Czech.
Sultan Musa Ghiatuddin Riayat Shah ibni Almarhum Sultan Alauddin Sulaiman Shah
Almarhum Sultan Musa Ghiatuddin Riayat Shah ibni Almarhum Sultan Sir Alauddin Sulaiman Shah merupakan Sultan Selangor, yang dilantik ketika pendudukan Jepun di Malaysia. Baginda merupakan anakanda sulung kepada Sultan Alauddin Sulaiman Shah ibni Almarhum Raja Muda Musa (1898-1938) dengan permaisuri Tengku Ampuan Maharum binti Raja Muda Tunku Dziauddin dari Kedah, baginda dilahirkan pada tahun 1893 di Jugra, Selangor. Nama baginda ketika diputerakan adalah Tengku Musa Eddin.
Kehidupan awal
Menerima pengajian persendirian, baginda menggantikan mengambil alih ayahanda saudaranya Raja Laut bin Sultan Muhammad sebagai Raja Muda Selangor pada tahun 1916. Seorang pemuda yang bijaksana, baginda mewakili ayahandanya dalam State Council yang ditubuhkan oleh pihak berkuasa kolonial British.
Tengku Musa Eddin telah diberikan gelaran gelaran Tengku Kelana Jaya Putera, yang juga merupakan gelaran putera mahkota bagi Yang di-Pertuan Muda Johor dan Riau, yang merupakan asal sultan-sultan Selangor. Pada 1938, pada pentabalan saudara tirinya ke takhta, Tengku Musa Eddin mempengerusikan pertabalan, tanpa sebarang perasaan buruk.
Kaliakah
Kaliakah merupakan sebuah desa/kelurahan yang terletak dalam (daerah) kecamatan Negara, Kabupaten Jembrana, Wilayah Bali, Indonesia.
Poskod
Poskod yang digunakan di Kaliakah adalah 82218. Terdapat 12 buah desa/kelurahan di dalam daerah kecamatan Negara.
Sultan Musa Ghiatuddin Riayat Shah ibni Almarhum Sultan Alauddin Sulaiman Shah
Zaman Jepun dan kesultanan
Ketika penaklukan Jepun pada 1942, Sultan Hisamuddin Alam Shah telah disingkirkan oleh pihak Jepun, dan pengurus tentera Jepun mengistiharkan Tengku Musa Eddin sebagai Sultan Selangor sebagai Sultan Musa Ghiatuddin Riayat Shah ibni Almarhum Sultan Alauddin A Sulaiman Shah. Pertabalannya dilakukan pada November 1943 dengan kehadiran pembesar dan pegawai tentera Jepun. Walau bagaimanapun, baginda tidak memiliki sebarang kuasa ketika pentadbirannya, menyebabkan fokus baginda ditumpukan kepada kerabatnya sahaja sepanjang pertabalannya.
Pasca-Jepun
Setelah Jepun berundur, Sultan Musa telah dilucutkan takhta oleh Pengurus Tentera British di bawah Lord Louis Mountbatten sekembalinya kuasa kolonial British ke pada tahun 1945. Baginda kemudiannya dibuang daerah ke Kepulauan Cocos Keeling. Kemudiannya, baginda jatuh sakit dan dibawa pulang ke Selangor selama beberapa bulan sebelum kemangkatan baginda pada tahun 1955.
Sultan Musa telah dimakamkan bersebelahan makam ayahdanya di Makam Diraja di Klang. Permaisurinya, Tengku Permaisuri Tunku Syarifah Mastura binti Al-Marhum Tengku Suri Syed Ahmad Shahabuddin dari Kedah, menjadi Tengku Permaisuri ketika pemerintahannya yang singkat. Baginda Permaisuri mangkat pada tahun 1958. Pasangan tersebut tidak mempunyai waris.
Kapal selam Kelas Resolution
Kapal selam Kelas Resolution merupakan sebuah kelas kapal selam pencegahan nuklear utama milik Tentera Laut Diraja sepanjang tahun 1960-an sehingga 1994. Ia dilengkapi dengan peluru berpandu Polaris, sebelum digantikan dengan kelas Vanguard yang membawa Trident II.
Reborn Rich
Reborn Rich (Bahasa Melayu: Dilahirkan Semula Kaya)  ialah siri televisyen Korea Selatan bergenre fantasi, melodrama, dan drama sejarah, yang dibintangi oleh Song Joong-ki, Lee Sung-min, dan Shin Hyun-been. Ia dijadualkan untuk ditayangkan di siaran JTBC bermula 18 November 2022 dan akan disiarkan pada setiap hari Jumaat, Sabtu dan Ahad pada jam 22:30 ( KST). Siri ini juga tersedia untuk penstriman di Viu di wilayah tertentu.
Sinopsis
Siri ini mengisahkan Yoon Hyun-woo (Song Joong-ki), seorang pekerja komited yang bekerja untuk Kumpulan Sunyang (syarikat). Yoon dikhianati dan dibunuh oleh Jin Do-joon iaitu anak bongsu kepada Kumpulan Sunyang. Yoon kemudiannya tersedar apabila mendapati dia telah dijelmakan semula ke dalam tubuh Jin. Menggunakan kelebihan ini, dia memulakan dendamnya dengan merancang untuk mengambil alih Kumpulan Sunyang.
Majlis Mesyuarat Kerajaan Negeri Pahang
Majlis Mesyuarat Kerajaan Negeri Pahang terdiri daripada anggota Dewan Undangan Negeri (ADUN) yang telah dilantik oleh Menteri Besar bagi memegang portfolio tertentu. Kini, majlis tersebut diketuai oleh Menteri Besar Pahang, Dato' Sri Wan Rosdy Wan Ismail selepas bekerjasama dengan Pakatan Harapan untuk membentuk kerajaan selepas Pilihan raya umum Malaysia ke-15. Barisan Nasional memenangi 17 kerusi manakala PH memenangi 8 kerusi. BN dan PH berjaya membentuk kerajaan dengan majoriti 4 kerusi.
Ahli Majlis Mesyuarat Kerajaan Negeri Pahang
Kemaskini pada 14 Disember 2022.
9 EXCO dikuasai BN termasuk Menteri Besar manakala 2 EXCO dikuasai PH
Ahli Majlis Mesyuarat Kerajaan Negeri Pahang (2022-kini)
Data semasa pada 25 Jun 2020.
Ahli Majlis Mesyuarat Kerajaan Negeri Pahang (2018-2020)
Data semasa pada 25 Jun 2020.
Argonay
Argonay ialah komun di jabatan Haute-Savoie di wilayah Rhône-Alpes di Perancis.
Larut Utara (kawasan persekutuan)
Larut Utara ialah sebuah kawasan pilihan raya parlimen yang terletak di Perak Darul Ridzuan dalam negara Malaysia. Ia telah diwakili oleh Dewan Rakyat pada tahun 1959 sehinggalah tahun 1974. Kawasan persekutuan ini mengandungi dua buah kawasan pilihan raya negeri iaitu Larut dan Selama.
Kawasan persekutuan ini pertama kali dipertandingkan pada tahun 1959 dan dimandatkan dengan mengembalikan seorang ahli parlimen kepada Dewan Rakyat Malaysia di bawah sistem pengundian pemenang undi terbanyak yang lalu. Sejak 1969, ahli parlimen untuk kawasan Larut Utara ialah Tajudin Ali dari Pertubuhan Kebangsaan Melayu Bersatu (UMNO), yang juga merupakan sebahagian parti gabungan Parti Perikatan.
Sejarah
Kawasan Larut Utara terletak di utara negeri Perak yang juga bersempadan dengan negeri Pulau Pinang. Ia diciptakan dari Larut-Matang. Walaubagaimanapun, kawasan Larut Utara telah dihapuskan pada tahun 1974 dan kini ia telah digantikan dengan Larut. Kawasan parlimen ini juga telah wujud sejak negara Malaysia belum mencapai kemerdekaan iaitu pertama kali dipertandingkan pada 19 Ogos 1959. Pada pilihan raya pertama Tanah Melayu 1959, sebanyak dua calon telah bertanding di kerusi parlimen Larut Utara. Mereka ialah Tajudin Ali dari Parti Perikatan, dan Ibrahim Alla Ditta dari Persatuan Islam Se-Malaya/Tanah Melayu (kini Parti Islam Se-Malaysia). Tajudin telah menang dan telah menewaskan satu calon lain dengan mendapatkan undian sebanyak 16,830.
Kawasan parlimen Larut Utara merangkumi Subdaerah Selama, dua mukim di Daerah Larut dan Matang, Batu Kurau, kawasan perkampungan Pondok Tanjong, Kamunting dan kawasan Museum di bahagian utara Jalan Swettenham di kawasan Majlis Perbandaran Taiping.
Limbanganbarat
Limbanganbarat merupakan sebuah desa yang terletak dalam (daerah) kecamatan Blubur Limbangan, Kabupaten Garut, Provinsi Jawa Barat, Indonesia.
Poskod
Poskod yang digunakan di Limbanganbarat adalah 44186. Terdapat 14 buah desa di dalam daerah kecamatan Blubur Limbangan.
Pautan luar
Limbanganbarat, Blubur Limbangan, Garut
Gesnes-en-Argonne
ialah komun di jabatan Meuse di timur-laut Perancis.
Sekolah Kebangsaan Kayang
Sekolah Kebangsaan Kayang atau nama ringkasnya SK Kayang, merupakan sebuah Sekolah kebangsaan yang terletak di Km 7, Jalan Kuala Perlis,.
Seigné
Seigné ialah komun di jabatan Charente-Maritime di barat-daya Perancis.
Sekolah Kebangsaan Kayang
Pada 2009, Sekolah Kebangsaan Kayang memiliki 472 pelajar lelaki dan 423 pelajar perempuan, menjadikan jumlah keseluruhan murid seramai 895 orang. Ia mempunyai seramai 53 orang guru.2009
Sejarah
Sekolah Kebangsaan Kayang, Perlis telah didirikan oleh kerajaan negeri Perlis pada tahun 1917. Tapak permulaan sekolah tersebut terletak di Behor Masjid, Kayang, Perlis. Bangunan asas didirikan dengan pertolongan orang – orang kampung. Penghulu Syed Kassim dan Penghulu Tok Wi telah memainkan peranan penting bagi mwujudkan bangunan sekolah ini. Bangunan awal itu diperbuat daripada kayu bulat, beratapkan nipah dan dindingnya diperbuat dengan buluh. Pada peringkat awal, murid – murid terpaksa duduk di atas pasir kerana kemudahan – kemudahan asas seperti kerusi dan meja tidak ada. Pada tahun 1920, sekolah ini diubah ke tempat baru iaitu Behor Lateh. Bangunan lama di Behor Masjid diruntuhkan dan pembinaan bangunan sekolah daripada batu didirikan. Pada tahun tersebut sekolah ini dapat menampung kira – kira 180 orang murid. Sekolah tersebut menjadi lebih sempurna dengan terbinanya bangunan konkrit dalam tahun 1968. Segala kemudahan dan kelengkapan telah disediakan oleh pihak kerajaan. Pada tahun 1981, satu bangunan baru telah siap dibina di KM 7, Jalan Kuala Perlis, Perlis. Dengan itu murid – murid tahun 4, 5 dan 6 telah berpindah ke bangunan baru. Murid – murid Tahap 1 pula masih kekal di bangunan lama. Pada 10 Februari, 1985, sebuah lagi bangunan didirikan. Dengan demikian, kesemua murid sekolah ini ditempatkan di satu kawasan. Bangunan lama di Behor Lateh diserahkan kepada Sekolah Menengah Syed Alwi. Pada 1 Disember 1992, sebuah bangunan lagi telah didirikan bagi menampung penambahan murid – murid sekolah ini. Pada tahun 2000, sebuah bangunan 4 tingkat telah dibina di hadapan blok bangunan tahun 1 berikutan penambahan murid sepanjang tempoh lapan tahun kebelakangan. Bangunan tersebut telah diserahkan kepada pihak sekolah pada 7 Nov 2001 dan sedia diduduki bagi sesi persekolahan 2002. bangunan ini mempunyai kemudahan 6 kelas dan sebuah Bilik Bimbingan Kaunseling di tingkat 4. Sebuah pusat sumber, bilik tayangan, bilik muzik dan makmal sains di tingkat 3. Bilik Mesyuarat, Bilik Guru, bilik pendidikan seni dan bengkel kemahiran hidup di tingkat 2, manakala di aras bawah ditempatkan bilik peperiksaan, bilik kesihatan, stor pendidikan jasmani, surau dan bilik wudhu. Mulai 1 Januari 2003, sebuah kelas prasekolah telah ditubuhkan dan ditempatkan di blok bangunan tahun 2 yang diubahsuai menjadi kelas prasekolah. Seterusnya selepas beroperasi selama 5 tahun sebuah lagi kelas prasekolah diwujudkan di mana pada tahun 2007 bangunan kelas prasekolah kedua ini telah dimulakan pembinaannya dan siap pada Disember 2007. Kelas prasekolah kedua mula beroperasi pada Januari 2008. Enrolmen murid pada November 2011 ialah 857 orang dengan 50 orang murid prasekolah. Bilangan guru seramai 60 orang dan 7 orang kaitangan sokongan. 26 buah kelas.
Ajinomoto
Ajinomoto Co., Inc. (味の素株式会社) (tyo: 2802) ialah sebuah syarikat Jepun yang mengeluarkan perasa makanan, minyak masak, makanan, dan farmaseutikal. Terjemahan harfiah untuk Aji no Moto ialah "Intipati Rasa". Nama ini telah dipergunakan sebagai cap dagangan untuk keluaran monosodium glutamat (MSG) syarikat.
Perasa monosodium glutamat (MSG), keluaran pengenalan syarikat Ajinomoto, pada asalnya dipasarkan di Jepun pada tahun 1909 selepas ditemui dan dipaten oleh Kikunae Ikeda. Syarikat itu dengan pantas berkembang ke negara-negara yang lain, dengan Ajinomoto USA, Inc. ditubuhkan pada tahun 1956. Sejak dari itu, Ajinomoto telah menjadi sebuah konglomerat yang meluas ke kawasan-kawasan yang lain, walaupun khususnya dalam industri makanan. Ajinomoto kini merupakan sepatah nama generik untuk MSG di sebilangan negara Asia.
Pengkomplotan penetapan harga lisina
Ajinomoto merupakan salah satu ahli kartel penetapan harga lisina pada pertengahan dekad 1990-an. Bersama-sama dengan Kyowa Hakko Kogyo, dan Sewon America Inc., Ajinomoto menyelesaikan perkara ini dengan Bahagian Antitrust Jabatan Keadilan Amerika Syarikat pada September 1996. Setiap syarikat dan seorang eksekutif daripada syarikat masing-masing mengaku salah sebagai sebahagian persetujuan rayuan untuk membantu penyiasatan lanjut. Kerjasama mereka menghasilkan penyelesaian dengan Archer Daniels Midland pada Oktober 1996 sebanyak AS$100 juta yang merupakan denda antitrust yang tertinggi ketika itu. Kartel tersebut dapat meningkatkan harga lisina sebanyak 70% dalam tempoh kerjasama sembilan bulan yang pertama.
Kuala
Dalam bidang geografi, kuala ialah pertemuan dua atau lebih badan air. Berbeza sekali dengan legeh, kuala biasanya memaksudkan titik bersambungnya anak sungai dengan sebatang sungai yang lebih besar, iaitu aliran umum, yang mana sungai besar itu jugalah sungai yang tertinggi tertibnya di lembangan saliran.
Ajinomoto
Anak syarikat
Di United Kingdom, perasa monosodium glutamat Ajinomoto dikeluarkan melalui Britannia Pharmaceuticals Limited, sebuah anak syarikatnya di United Kingdom.
Kuala
Istilah kuala juga memaksudkan pertemuan badan air berpasang surut atau bukan sungai, seperti dua batang terusan or a canal and a lake. Di New Orleans, terdapat sebahagian Terusan Perindustrian yang sepanjang sebatu (1.6 km) yang menampung Jalan Air Intrapantai Teluk dan Terusan Sungai Mississippi-Alur Keluar Teluk; maka di situ berkualanya ketiga-tiga jalan air tersebut.
Ajinomoto
Anak syarikat
Di Ajinomoto syarikat di Filipina mempunyai enam jenama.
Kuala
Rujukan
Žiotys 流路形状
Tatami
Tatami (畳 tatami), asalnya bermakna "dilipat dan ditimbun", ialah sejenis tikar Jepun yang secara tradisi, diperbuat daripada jerami tenun, tetapi kini kekadang diperbuat daripada busa polistirena. Tatami mempunyai bentuk dan saiz yang seragam, dan tepinya dijahit dengan kain broked atau kain hijau yang tidak bercorak.
Pada asalnya, tatami merupakan barang mewah untuk orang kaya ketika kebanyakan orang mempunyai lantai tanah.
Susun atur dan saiz
Terdapat berbagai-bagai peraturan mengenai bilangan dan susun atur tikar tatami; susun atur yang tidak bertuah dikatakan akan membawa nasib malang. Tikar di rumah-rumah harus tidak disusun dalam corak grid dan dalam mana-mana satu susun atur, bilangan sudut tikar yang bertemu tidak boleh melebihi dua.
Di Jepun, saiz bilik biasanya diukur dengan bilangan tikar tatami (-畳 -jō). Ukuran tikar yang tradisional ditetapkan pada saiz 90 sentimeter x 180 sentimeter (1.62 meter persegi), dengan tebal sebanyak 5 sentimeter (35.5 inci x 71 inci x 2 inci). Tikar separuh, dengan ukuran 90 sentimeter x 90 sentimeter (35.5 inci x 35.5 inci) juga dibuat.
Secara tradisi, kedai-kedai direka bentuk dengan saiz 5½ keping tikar (8.91 m²), manakala bilik minum teh dan restoran teh seringnya berukuran 4½ keping tikar  (7.29 m²). Oleh sebab saiznya ditetapkan, bilik-bilik dalam binaan Jepun tradisional berukuran gandaan-gandaan 90 sentimeter. Tikar-tikar dari Kyoto dan bahagian-bahagian barat Jepun berukuran 85 sentimeter x 170 sentimeter (1.53 m²; 33.5 inci x 70.5 inci) dan oleh itu, adalah kecil sedikit berbanding dengan tikar-tikar dari Tokyo dan bahagian-bahagian Timur.
Penggunaan
Tikar-tikar tatami sering dikaitkan dengan adat istiadat agama dan upacara teh Jepun. Kebanyakan rumah moden di Jepun masih mempunyai sekurang-kurang sebuah bilik tatami, iaitu bilik washitsu.
Tatami juga digunakan untuk perlindungan dalam latihan seni mempertahankan diri, seperti judo. "Omot" tatami, atau lapisan tikar luar yang menyelubungi teras jerambi padi, digunakan dalam latihan tameshigiri, iaitu seni bermain pedang Jepun. Selepas tikar omot tatami digulung dalam bentuk silinder dan direndam dalam air selama beberapa hari, omot tatami itu akan dipotong untuk menguji ketajaman pedang yang baru dibuat atau untuk menguji keupayaan pemain pedang untuk memotong.
Pautan luar
'
Sentō
thumb|Pintu masuk sentō di Museum Terbuka Tokyo Sentō (銭湯) ialah sebuah rumah mandi komunal berbayar Jepun. Secara tradisi, rumah-rumah mandi agak sederhana dan praktikal, dengan sebuah bilik besar mengasingkan kedua-dua jantina. Ia biasanya mempunyai bilangan kepala paip yang minimum dan sebuah takung mandi yang besar untuk orang-orang yang sudah mandi supaya dapat duduk bersama dengan orang-orang lain.
Sejak separuh kedua abad ke-20, bilangan rumah mandi komunal telah merosot kerana lebih banyak rumah kediaman Jepun mempunyai bilik mandi sendiri. Sesetengah orang Jepun berpendapat bahawa mengunjungi rumah-rumah mandi awam mempunyai kepentingan sosial atas teori bahawa berdekat-dekatan/hubungan rapat yang fizikal akan menyebabkan hubungan rapat emosi yang diistilahkan sebagai kekulitan dalam bahasa Jepun. Yang lain pergi ke sento kerana mereka tinggal di dalam rumah yang kecil tanpa bilik mandi sendiri atau kerana mereka suka mandi di bilik yang luas serta untuk menikmati mandi sauna atau mandi pancutan yang sering disediakan oleh sentō-sentō yang baru atau terubah suai.
Lagi sejenis rumah mandi awam ialah onsen yang ditempatkan di mata air panas yang semula jadi. Bagaimanapun istilah onsen tidak eksklusif dan sebuah sentō juga boleh dipanggil onsen jika ia mendapat airnya dari mata air panas. Terdapat juga takrif yang sah di sisi undang-undang yang mengelaskan sebuah rumah mandi awam sebagai sentō.
Jauh Dikenang Dekat Disayang
Album Jauh Dikenang Dekat Disayang merupakan sebuah album lagu yang dikeluarkan pada tahun 2008 oleh A. Ramlie & Maria Bachok.
Chester W. Nimitz
Chester William Nimitz (24 Februari 1885 - 20 Februari 1966) adalah seorang Laksamana Armada dalam Tentera Laut Amerika Syarikat. Beliau memainkan satu peranan besar dalam sejarah tentera laut Perang Dunia II selaku Panglima Tertinggi, Armada Pasifik Amerika Syarikat (CinCPac), bagi angkatan tentera laut A.S. dan Panglima Tertinggi, Wilayah Lautan Pasifik (CinCPOA), bagi tentera A.S. dan angkatan udara, laut dan darat pihak Bersekutu semasa Perang Dunia II. Beliau memimpin Armada Pasifik Amerika sejurus selepas Pearl Harbor sehingga tamat Perang Dunia Kedua. Pada tahun 1942 beliau mengambil alih kepimpinan Medan Pasifik Tengah dan memimpin usaha loncatan pulau melalui Gilberts, Marshalls, dan Marianas ke arah pulau asal Jepun.
Nimitz ialah pakar utama kapal selam dalam Tentera Laut A.S. serta merupakan Ketua Biro Navigasi Tentera Laut pada tahun 1939. Beliau berkhidmat sebagai Ketua Operasi Tentera Laut (CNO) dari tahun 1945 hingga 1947. Beliau merupakan Laksamana Armada terakhir Amerika Syarikat yang tinggal.
Memorial dan legasi
Selain penghormatan setem pos 50¢ dalam Siri Tokoh Hebat Amerika, banyak institusi dan lokasi berikut telah dinamakan sempena menghormati Nimitz:
Tarikh kenaikkan pangkat
Pada masa kenaikkan pangkat Nimitz ke Laksamana Muda, Tentera Laut Amerika Syarikat tidak mengekalkan pangkat satu bintang (Komodor). Nimitz dengan itu telah dinaikkan pangkat secara terus dari Kepten ke Laksamana Muda. Melalui Pelantikan Kongres beliau melangkaui pangkat Laksamana Madya dan menjadi Laksamana pada Disember 1941.
Nimitz juga tidak pernah memegang pangkat Leftenan Madya, kerana beliau telah dilantik sebagai Leftenan penuh selepas tiga tahun perkhidmatan sebagai Leftenan Muda. Atas sebab-sebab pentadbiran rekod tentera laut Nimitz menyatakan bahawa beliau telah dinaikkan pangkat ke pangkat Leftenan Madya dan Leftenan pada hari yang sama.
Kampung Jenalik, Baling
Kampung Jenalik merupakan sebuah kampung yang terletak di Baling, dalam negeri Kedah Darul Aman, iaitu negeri di utara di Malaysia, dan yang bersempadan dengan negara Thailand di timur lautnya, dan bersempadan dengan negeri Perak di tenggara, Pulau Pinang di barat daya dan Perlis di bahagian utara.
Negeri Kedah merupakan sebuah negeri yang terkenal sebagai sebuah negeri pertanian yang maju di Malaysia, terutamanya sebagai pengeluar padi terbesar, menghasilkan 70% pengeluaran hasil padi.2017. Salah satu makanan tradisi istimewanya adalah laksa Kedah.
Poskod
Poskod yang digunakan di Kampung Jenalik, Baling, Kedah adalah 09100.
Armoy, Haute-Savoie
Armoy ialah komun di jabatan Haute-Savoie di wilayah Rhône-Alpes di Perancis.
Lhoty u Potštejna
Lhoty u Potštejna merupakan sebuah bandar dan kawasan perbandaran yang terletak di daerah Rychnov nad Kněžnou, wilayah Hradec Králové
Long Isun, Long Pahangai, Kutai Barat
Long Isun merupakan sebuah kampung di kecamatan Long Pahagai, Kabupaten Kutai Barat, provinsi Kalimantan Timur, Indonesia.
Sekolah Kebangsaan Padang Kota
Sekolah Kebangsaan Padang Kota atau nama ringkasnya SK Padang Kota, merupakan sebuah Sekolah kebangsaan yang terletak di Jalan Bintong.
Pada 2009, Sekolah Kebangsaan Padang Kota memiliki 158 pelajar lelaki dan 165 pelajar perempuan, menjadikan jumlah keseluruhan murid seramai 323 orang. Ia mempunyai seramai 30 orang guru. Kini 2019 SK Pdg Kota hanya mmepunyai seramai 204 org pelajar sahaja. Keadaan ini disebabkan oleh terdapat banyak saingan sekolah sekolah yang berdekatan, masyarakat kampung sekitar yang tidak produktif lagi atas faktor usia serta penghijrahan kaum muda ke bandar² untuk mendapatkan pekerjaan. 2009
Semillac
Semillac ialah komun di jabatan Charente-Maritime di barat-daya Perancis.
Kampung Empila
Kampung Empila merupakan sebuah kampung yang terletak di Kota Samarahan, dalam Sarawak, iaitu sebuah negeri di Malaysia.
Penduduk kampung Empila menjalankan kegitan ekonomi dengan menternak lebah kelulut untuk menjual madu, menanam benih bagi menjual cili dan terung, menjual pelbagai biskut dan kek tempatan, menanam kelapa, buah dan sayur-sayuran selain menubuhkan bengkel kereta serta kedai runcit.
Poskod
Poskod yang digunakan di Kampung Empila, Kota Samarahan, Sarawak ialah 94300.
Oreshak
Oreshak merupakan sebuah kampung yang terletak di Bulgaria.
Long Lunuk, Long Pahangai, Kutai Barat
Long Lunuk merupakan sebuah kampung di kecamatan Long Pahagai, Kabupaten Kutai Barat, provinsi Kalimantan Timur, Indonesia.
Huraian audio
Huraian audio ialah bentuk naratif yang digunakan untuk memberikan maklumat sekilas elemen visual utama dalam sebuah karya media (seperti filem atau rancangan televisyen, atau persembahan teater) untuk kepentingan pengguna buta dan cacat penglihatan. Naratif ini biasanya ditempatkan sepanjang rehat dalam audio, dan kadangkala sepanjang dialog jika dianggap perlu.
Morten P. Meldal
Morten Peter Meldal (lahir 16 Januari 1954) ialah seorang ahli kimia Denmark dan pemenang Nobel. Beliau ialah seorang profesor kimia di Universiti Copenhagen di Copenhagen, Denmark. Beliau terkenal kerana membangunkan reaksi klik CuAAC, serentak dengan tetapi bebas daripada Valery V. Fokin dan K. Barry Sharpless.
Huraian audio
Di muzium atau pameran seni visual, lawatan yang dijelaskan audio (atau lawatan yang dirancang secara universal yang merangkumi penerangan atau peningkatan program rakaman yang ada pada audio atau rakaman video), digunakan untuk memberi akses kepada pengunjung yang buta atau kurang penglihatan. Dokumen atau pemandu pelancong boleh dilatih untuk menggunakan penerangan audio dalam persembahan mereka.
Svatoslav (Daerah Brno-Country)
Svatoslav merupakan sebuah kampung dan kawasan perbandaran yang terletak di daerah Brno-Country, wilayah Moravia Selatan, Republik Czech.
Semoussac
Semoussac ialah komun di jabatan Charente-Maritime di barat-daya Perancis.
Sains sukan
Sains sukan merupakan satu cabang dalam sains yang mengkaji respons manusia terhadap aktiviti fizikal. Jadi, bidang ini merangkumi kinesiologi, biomekanik, anatomi dan fisiologi, dan lain-lain topik seperti pemakanan, pengurusan sukan, sosiologi, dan psikologi dalam sains sukan. Sains sukan bukanlah satu bidang khas yang melatih seseorang supaya menjadi cergas dan cerdas dalam melakukan suatu permainan ataupun aktiviti dan seterusnya ditingkatkan prestasinya. Sebaliknya ia membantu memahami tindak balas badan manusia seperti organ, sistem saraf, sistem otot, dan tenaga dalam badan semasa melakukan sesuatu sukan. Dalam erti kata lain, pendidikan jasmani adalah satu amalan untuk meningkatkan teknik kesukanan, manakala sains sukan adalah bertujuan menyampaikan ilmu tentang perkaitan badan dan sukan.
Pengertian sains sukan dan pendidikannya
Sains sukan juga boleh ditakrifkan dalam beberapa perspektif:
Sekolah Kebangsaan Oran
Sekolah Kebangsaan Oran atau nama ringkasnya SK Oran, merupakan sebuah Sekolah kebangsaan yang terletak di Jalan Mata Ayer. Sekolah Kebangsaan Oran Juga dibuat pada tahun 1918.
Pada 2009, Sekolah Kebangsaan Oran memiliki 301 pelajar lelaki dan 291 pelajar perempuan, menjadikan jumlah keseluruhan murid seramai 592 orang. Ia mempunyai seramai 41 orang guru.2009
Sains sukan
Pengertian sains sukan dan pendidikannya
Sains Sukan adalah penting dalam meningkatkan kualiti hidup masyarakat kerana konsep-konsep yang diterap dapat membantu jurulatih bahkan pelatih dalam meningkatkan teknik-teknik dalam bidang kesihatan dan jasmani. Dalam hidup harian, kita sentiasa melalukan senaman dan kerja-kerja ringan. Kesemua aktiviti ini memerlukan teori sains sukan untuk memperbaikinya jika terdapat kesilapan semasa melalukannya. Contohnya, postur duduk dan cara mengangkat barang berat perlu disokong dengan teori sains yang mantap. Di Malaysia, subjek "sains sukan" boleh diambil oleh pelajar yang menduduki Peperiksaan Pelajaran Malaysia (SPM) dan Sijil Pelajaran Tinggi Malaysia (STPM). Namun, buku rujukan terhad dan secara tidak langsung ramai terpaksa mencari maklumat dari pelbagai sumber. Kerajaan juga menggalakkan pelajar-pelajar agar mereka menimba ilmu ini melalui Internet supaya mereka diperlengkapkan pengetahuan yang mencukupi bagi menduduki STPM.
Sains Sukan Tulen
Bidang ini merupakan bidang asli sains sukan. Ia lebih mementingkan aspek-aspek teori dan kajian-kajian berdasarkan teori. Contohnya, tenaga yang diperlukan untuk berlari satu pusingan mungkin 1000 kJ. Jawapan ini dapat diperoleh melalui formula matematik.
Sains Sukan Gunaan
Bidang ini adalah lebih kepada aplikasi ilmu sukan daripada skop bidang tulennya. Tenaga yang diperlukan untuk berlari hendaklah mempertimbangkan faktor-faktor lain seperti keadaan lantai itu. Jadi, pengiraan menjadi lebih rumit dan terdedah kepada banyak ketidakpastian.
Sains Sukan Generik
Bidang ini selalunya diterjemahkan sebagai satu ilmu berkaitan kesukanan. Banyak yang selalunya menganggap sains sukan ini adalah satu bidang atlet yang melibatkan semata-mata permainan dan sukan seperti bola jaring, bola sepak, ping-pong dsb. Namun, anggapan ini bukannya semuanya salah. Dalam sains sukan generik, ia merupakan aplikasi ilmu daripada sains dalam meningkatkan kecergasan seseorang supaya menjadikan sukan sebagai alat yang boleh menyihatkan badan dan tidak mencederakan anggota badan ekoran daripada kesalahan teknik bersukan. Tambahan pula, ilmu ini adalah bertujuan untuk mempertingkatkan kecergasan dan prestasi pencapaian individu dan berkumpulan dalam konteks sukan. Di samping itu, sukan ini juga merupakan satu alat sebagai permainan di arena antarabangsa bahkan melalui pertandingan mahupun hiburan melalui media massa.
Matlamat Sains Sukan
Matlamat kewujudan sains sukan adalah seperti berikut:
Anatomi & Fisiologi untuk Ilmu Sukan
Ini bermaksud struktur dan kedudukan organ berkaitan badan manusia serta fungsinya untuk aktiviti dan kehidupan manusia. Ia merupakan pengetahuan asas bagi pakar-pakar dalam bidang perubatan seperti doktor perubatan dan pakar bioperubatan.
Anatomi
Kajian tentang struktur badan manusia. Anatomi yang sentiasa dikaji tergolong dalam beberapa kumpulan seperti:
Fisiologi
Ia merupakan kehidupan manusia. Setiap individu perlulah bernafas, makan, minum, berkumuh, dan membiak sebagai aktiviti asas manusia. Selain itu, kita juga haruslah bersosial, bermain, bersukan, bekerja dsb sebagai aktiviti harian. Kesemua aktiviti ini memerlukan organ-organ yang sihat untuk menjayakannya.
Pertumbuhan manusia
Manusia adalah sentiasa berkembang dan bertumbuh. Pertumbuhan ini bukan sahaja merujuk kepada perkembangan dari badan kecil kepada badan besar. Malah, proses penuaan juga merupakan pertumbuhan manusia. Proses pertumbuhan (dikenali sebagai tumbesaran) adalah bermula dari detik persenyawaan antara sperma dan ovum. Selepas insan dijadikan, sel-sel membesar (menjadi matang) dan berganda sehinggalah badan bayi dibentuk dalam rahim ibu. Selepas bayi itu dilahirkan, sel-selnya terus berkembang dan aktif berganda supaya saiz badan kecil menjadi saiz dewasa. Pada peringkat ini, pertumbuhan adalah bersifat eksponen. Selepas itu, pertumbuhan menjadi tidak ketara dan seolah-olahnya menjadi pegun. Proses ini dikenali sebagai penuaan, di mana sel-sel badan cuma akan menggantikan sel-sel mati dan organ-organ akan menjadi tua dan uzur. Jadi, pertumbuhan manusia terbahagi ke dalam 3 kumpulan: